proxectonos/corpus_dominio_legal_administrativo_tmp huggingface dataset:
04/02/2014 | Administración LocalMunicipal
Tordoia
Aprobación definitiva da Ordenanza fiscal número 10 reguladora da taxa pola subministración de auga potable e servizos complementarios

Terminado o prazo de exposición pública sen presentación de reclamación do seguinte expediente, aprobado en sesión plenaria de data nove de decembro de 2013, e publicado o anuncio de aprobación provisional no BOP do martes, 17 de decembro de 2013. De acordo co disposto no artigo 17 do TR 2/2004 da lei reguladora das facendas locais procédese á publicación íntegra do texto da modificación da devandita ordenanza, ó considerarse aprobada definitivamente: ACOMETIDAS ABASTECEMENTO: Arqueta para colocación de tapa de 15 x 15 Lonxitude de zanxa de 1 a 5 metros (apertura e peche e reposición de pavimento) Fanse prezos diferentes dependendo do diámetro da acometida e do tipo de reposición a realizar na zanxa e pavimento. Acometidas de mais de 5 metros farase un presuposto para cada caso. ACOMETIDA REDE DE SUMIDOIROS: Arqueta para colocación de tapa de 15 x 25 Lonxitude de zanxa de 1 a 5 metros (apertura e peche e reposición de pavimento) Acometidas de máis de 5 metros farase un presuposto para cada caso. - Variacións de titularidade sen dar lugar a modificacións nas instalacións: 14,41€. DISPOSICIÓN FINAL. A presente Ordenanza, foi aprobada polo Pleno en sesión celebrada o 9 de decembro de 2013, e entrará en vigor o mesmo día da súa publicación no Boletín Oficial da Provincia, e será de aplicación en tanto non se acorde a súa modificación ou derrogación expresa. Tordoia, 27 de xaneiro de 2014 O alcalde en funcións Banessa Guisandez El Merini
04/02/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Área de Réxime Interior
N.º Expte.87/06. Resolución do 22 de xaneiro de 2014, da Xefatura Territorial da Consellería de Economía e Industria da Coruña, sinalando data para os pagos do prezo xusto por expropiación

N.º Expte.87/06. Expropiación Resolución do 22 de xaneiro de 2014, da Xefatura Territorial da Consellería de Economía e Industria da Coruña, sinalando data para os pagos do prezo xusto por expropiación e imposición de servidumes de paso da instalación eléctrica que se describe: De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o mércores 16 de abril de 2014, ás 13.00 horas, para que o pagador da entidade beneficiaria, “UNIÓN FENOSA DISTRIBUCIÓN, S. A.”, proceda, na oficina da Casa Consistorial de SADA, aos pagos do prezo xusto e xuros por expropiación e imposición de servidumes de paso da liña eléctrica LMTS, CTC, RBT MANDÍN-VILLABLANCA (expte. n.º 87/06), aos interesados propostos como titulares das fincas afectadas, aos que se lles dirixirá notificación individual ao efecto. Esta publicación realízase igualmente aos efectos do artigo 59.4 da Lei 30/1992, do 26 de novembro, de réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5.º da citada Lei de expropiación forzosa. A Coruña, 22 de xaneiro de 2014. A xefa territorial Susana Vázquez Romero D-411A.1
04/02/2014 | Administración LocalMunicipal
Dodro
Anuncio de delegación de funcións da Alcaldía

ANUNCIO DE RESOLUCION DA ALCALDÍA Delegación de funcións da Alcaldía Considerando que lle corresponde aos tenentes de alcalde substituír na totalidade das funcións, e pola orde do seu nomeamento, ao alcalde, nos casos de ausencia, enfermidade ou impedimento que imposibilite a este no exercicio das súas atribucións, así como desenvolver as funcións do alcalde nos supostos de vacante da Alcaldía ata que tome posesión o novo alcalde. Considerando que durante os días 20 e 21 de xaneiro de 2014 o alcalde, don Valentín Alfonsín Somoza, se atopará ausente do municipio. Por todo iso, en virtude do disposto nos artigos 23.3 da Lei 7/1985, do 2 de abril, reguladora das bases de réxime local, e de acordo cos artigos 44 e 47 do Regulamento de organización, funcionamento e réxime xurídico das entidades locais, aprobado polo Real decreto 2568/1986, do 28 de novembro, RESOLVO: Primeiro. –Delegar en dona Griselda Garcia Berlanga Herguido, primeira tenente de alcalde, a totalidade das funcións da Alcaldía, nos termos do artigo 23.3 da Lei 7/1985, reguladora das bases de réxime local, durante os días 20 e 21 de xaneiro de 2014. Segundo. –A delegación comprende as facultades de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. Terceiro. –A delegación conferida nesta resolución requirirá para a súa eficacia a aceptación da tenente de alcalde, entendéndose tácita se non se formula ante esta Alcaldía expresa manifestación da non aceptación da delegación no termo de tres días hábiles, contados desde aquel en que sexa notificada a resolución. Cuarto. –A presente resolución será publicada no Boletín Oficial da Provincia, dándose conta ao Pleno da Corporación na primeira sesión que teña lugar. Mándao e asina o alcalde en Dodro, o 16 de xaneiro de 2014, do que, como secretaria, dou fe. Ante min O alcalde A secretaria Valentín Alfonsín Somoza María de las Mercedes Fondevila Jaraiz
04/02/2014 | Administración LocalMunicipal
Culleredo
Urbanismo
Apertura exposición, venda e exhibición de material deportivo e complementos

CRISTAL PADEL, S. C. solicitou unha licenza municipal para a apertura dunhas naves destinadas a exposición, venta e exhibición de material deportivo e complementos, situadas na rúa José Espronceda, s/n (módulo 2, naves 1, 2 e 3), parroquia de Almeiras. O expediente sométese á información pública durante un prazo de 20 días, segundo o que establece o artigo 8.3 do Decreto 133/2008, de 12 de xuño, polo que se regula a avaliación de incidencia ambiental, co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 27 de xaneiro de 2014. O concelleiro delegado da Área de Urbanismo, Asdo.: Diego Antonio Taibo Monelos P. D. (Resolución de 22.06.2011, B. O. P. nº 131 de 11.07.2011)
04/02/2014 | Administración LocalMunicipal
Noia
Rendas
Anuncio bases reguladoras do XIII Certame Literario relato de aventuras Antón Avilés de Taramancos

- Faise público que por Resolución do alcalde número 176/2014 apróbanse as bases reguladoras do XIII Certame lite-rario de Relato de Aventuras Antón Avilés de Taramancos, que están ao público no Taboleiro de Edictos do Concello situado na rúa Rosalía de Castro núm.2 de Noia; onde se poderán consultar en horario de 8:00 a 15:30 horas de luns a venres, e sábados de 10:30 a 13:00 horas, ata o día 11 de abril de 2014 e durante o cal todas as persoas interesadas poderán formular as alegacións ou suxestións que estimen pertinentes. Noia, 24 de xaneiro de 2014 O alcalde Rafael García Guerrero
04/02/2014 | Administración LocalMunicipal
Ferrol
Urbanismo. Inspección e Disciplina
Notificación a Luísa Luaces Vázquez, expediente ER 10/13 Atocha 61

Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto do 29.11.2013 de incoación do expediente ruína ER 10/13, xa que se ignora o lugar e o medio, procédese á súa práctica mediante anuncio no taboleiro de editos do concello do último domicilio coñecido e no Boletín Oficial da Provincia para coñecemento dos interesados. “PRIMEIRO.- Incoar aos propietarios do edificio Mª Nieves, Fernando, Mª Beatriz e Marta Prego García (baixo), a Luisa Luaces Vázquez (titular rexistral do 1º), a Mª del Pilar Rey Bajo (titular catastral do 1º) e a Santiago e Purificación Novo Sánchez (2º e baixo cuberta) o procedemento contraditorio de declaración de ruína do inmoble sito na rúa Atocha núm.61 (Ref. Cat.1449507NJ6115S). SEGUNDO.- Outorgar un prazo QUINCE DIAS, a contar a partir do seguinte á recepción da notificación da presente resolución, para que os interesados aleguen e acheguen por escrito os documentos e xustificacións que estimen pertinentes en defensa dos seus dereitos. Ademais, deberán comunicar no mesmo prazo a esta Administración se existen outros propietarios, moradores ou titulares de dereitos reais sobre a edificación obxecto deste expediente. TERCEIRO.- Solicitar ao Rexistro da Propiedade a práctica da anotación preventiva que proceda respecto á incoación do presente expediente de ruína ER 10/13 na rúa Atocha núm.61 (Ref. Catastral 1449507NJ6115S). CUARTO.- Notificar aos interesados no expediente.” O que lle comunico para o seu coñecemento e para os efectos oportunos, sendo este un acto de trámite contra o que non cabe recurso ningún, sen prexuízo de que o interesado interpoña os que considere oportunos.” Ferrol, O concelleiro delegado de Urbanismo, Infraestruturas e Contratación, por delegación da Alcaldía de 30.04.2013 (BOP 16.05.2013) Asdo.: Guillermo Evia Pérez
04/02/2014 | Administración LocalMunicipal
Curtis
Baixas de oficio no padrón municipal de habitantes (2013)

Posto en coñecemento desta Alcaldía que as persoas que se indican no presente anuncio non residen neste municipio dende hai máis dun ano, polo que non cumpren os requisitos establecidos pola LBRL, e o Regulamento de poboación e demarcación territorial das Entidades locais, RD 1690/1986 de 11 de xullo, ábrese un prazo de 15 días para que os interesados presente ante esta Alcaldía as alegacións que consideren oportunas, facéndolles saber que rematado o prazo continuarase cós trámites relativos á baixa de oficio: 1. ZURAB MATCHIKH FIRICA 2. PETER SARASIBAR PENADES 3. SARAH HELEN LOPATO SHAITA 4. MELINA SOLEDAD ANGIOLINA ORTUONDO ZARANTON 5. ELEONORA NYARADI 6. CLAUDIA SUSANA CUNEO 7. ANTOANETA ORTIZ DE ARRI TINE (menor. Representante Anays Marcaide Hauck) 8. Olha Ahmed Salem Brevia, Curtis, 27 de xaneiro de 2014 O alcalde, Javier Francisco Caínzos Vazquez
04/02/2014 | Administración LocalMunicipal
Arteixo
Contratación, Bens e Patrimonio
Publicación das adxudicacións do segundo semestre do ano 2013

Ref.: MJR/PSC/csg/2013 D. Carlos Calvelo Martínez, o alcalde-presdiente do Concello de Arteixo, formula a seguinte ASUNTO: PUBLICACIÓN DAS ADXUDICACIÓNS DO SEGUNDO SEMESTRE DO ANO 2013 DO CONCELLO DE ARTEIXO PROPOSTA En cumprimento do artigo 154 da TRLCSP 3/11 proponse a adopción do seguinte: PRIMEIRO.–Publicar no BOP a adxudicación e formalización dos seguintes contratos do segundo semestre do ano 2013. SEGUNDO.–Facultar ó alcalde-presidente tan amplamente como sexa necesario para a execución de todo o relacionado co presente acordo. Arteixo, 16 de xaneiro de 2013. Asdo.: Carlos Calvelo Martínez O ALCALDE-PRESIDENTE
04/02/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 22 de xaneiro de 2014, da Xefatura Territorial da Coruña, pola que se somete a información pública a petición de autorización administrativa dunha instalación eléctrica no concello de Arteixo (expediente IN407A 6/2014) Resolución do 22 de xaneiro de 2014, da Xefatura Territorial da Coruña, pola que se somete a información pública a petición de autorización administrativa dunha instalación eléctrica no concello de Arteixo (expediente IN407A 6/2014)

Resolución do 22 de xaneiro de 2014, da Xefatura Territorial da Consellería de Economía e Industria da Coruña, pola que se somete a información pública a petición de autorización administrativa dunha instalación eléctrica no concello de Arteixo (expediente IN407A 6/2014). Para os efectos previstos na Lei 24/2013, do 26 de decembro (BOE n.º 310), do sector eléctrico, e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: recuamento LMT por reubicación de pasarela peonil en rotonda de Sabón. Situación: concello de Arteixo. Características técnicas: Tramo de liña de media tensión subterránea GRN-708, a 15/20 kV, cunha lonxitude de 0,126 km, coa orixe en paso aéreo-subterráneo a realizar en apoio n.º 45-2 existente da LMT GRN-708 (expediente 70/2013), no tramo da derivada a os CC. TT. Agarimo (expediente 30.572) e Ponte (expediente 115/2008), en condutor RHZ1-2OL-12/20 kV-3(1x240) Al, e final no paso aéreo-subterráneo a realizar en apoio n.º45-2-1 proxectado a intercalar na LMT. GRN-708, no tramo da derivada a os CC. TT. Agarimo (expediente 30.572) e Ponte (expediente 115/2008). Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, rúa Vicente Ferrer, 2, 2.º andar, 15071 A Coruña, no prazo de vinte días, a partir da última publicación. A Coruña, 22 de xaneiro de 2014. Susana Vázquez Romero Xefa territorial da Coruña
04/02/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Área de Réxime Interior
Nº expte.: 261/09. Resolución do 21 de xaneiro de 2014 da Xefatura Territorial da Consellería de Economía e Industria da Coruña, sinalando data para os pagos do prezo xusto por expropiaciónNº expte.: 261/09. Resolución do 21 de xaneiro de 2014 da Xefatura Territorial da Consellería de Economía e Industria da Coruña, sinalando data para os pagos do prezo xusto por expropiación

Nº EXPTE: 261/09 De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o xoves, 03 de abril de 2014, ás 11:30 horas, para que o pagador da entidade beneficiaria “UNIÓN FENOSA DISTRIBUCIÓN, S. A.”, proceda na oficina da Casa Consistorial de VIMIANZO, aos pagos dos prezo xustos e xuros, por expropiación e imposición de servidumes de paso da liña eléctrica LMT. CT. RBT. CABANA II, (expte. nº 261/09), aos interesados propostos como titulares das fincas afectadas, aos que se lles dirixirá notificación individual ao efecto. Esta publicación realízase igualmente aos efectos do artigo 59.4 da Lei 30/1992 do 26 de novembro, de Réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5º da citada Lei de expropiación forzosa. A Coruña, 21 de xaneiro de 2014 A Xefa Territorial, Susana Vázquez Romero D-411A.1
04/02/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Área de Réxime Interior
N.º Expte.84/08. Resolución do 22 de xaneiro de 2014, da Xefatura Territorial da Consellería de Economía e Industria da Coruña, sinalando data para os pagos do prezo xusto por expropiación

N.º Expte.84/08. Expropiación Resolución do 22 de xaneiro de 2014, da Xefatura Territorial da Consellería de Economía e Industria da Coruña, sinalando data para os pagos do prezo xusto por expropiación e imposición de servidumes de paso da instalación eléctrica que se describe: De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o luns 14 de abril de 2014, ás 12.00 horas, para que o pagador da entidade beneficiaria, “UNIÓN FENOSA DISTRIBUCIÓN, S. A.”, proceda, na oficina da Casa Consistorial de ABEGONDO, aos pagos do prezo xusto e xuros por expropiación e imposición de servidumes de paso da liña eléctrica L. M. T., C. T., R. B. T. FELIX CESAR PIVAQUE FELONES (expte. n.º 84/08), aos interesados propostos como titulares das fincas afectadas, aos que se lles dirixirá notificación individual ao efecto. Esta publicación realízase igualmente aos efectos do artigo 59.4 da Lei 30/1992, do 26 de novembro, de réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5.º da citada Lei de expropiación forzosa. A Coruña, 22 de xaneiro de 2014. A xefa territorial Susana Vázquez Romero D-411A.1
04/02/2014 | Administración LocalMunicipal
Ribeira
Nomeamento de persoal funcionario

Por Decreto da Alcaldía de data 31/07/2013, resolveuse nomear funcionario de carreira para ocupar o posto de traballo que de seguido se indica, á persoa que así mesmo se relaciona e con efectos á data que tamén se indica: O que se fai público para xeral coñecemento e efectos, conforme coa normativa de aplicación. Riveira, 28 de xaneiro de 2014. A alcaldesa accidental (Decreto de substitución de 27/01/2014) Mª Dolores Elorduy Callón
04/02/2014 | Administración LocalMunicipal
Moeche
Aprobación do presuposto municipal para o exercicio 2014

E D I C T O O Pleno da Corporación, en sesión celebrada o día 26 de decembro de 2013, acordou rexeitar a cuestión de confianza vinculada á aprobación do orzamento de 2014, presentada polo Sr. alcalde, D. Julio López Romeo, entendéndose que a confianza resultaría outorgada e aprobado o presuposto se no prazo dun mes non se presentara unha moción de censura con candidato alternativo a alcalde, ou se esta non prosperase, de conformidade co previsto no artigo 197 bis.5 da Lei 5/1985, do 19 de xuño, de réxime electoral xeral. Transcorrido o prazo establecido sen que se teña presentado a moción de censura, entendese aprobado o presuposto do concello de Moeche para o exercicio 2014, conformidade co previsto no artigo 197 bis.5 da Lei 5/1985, do 19 de xuño, de réxime electoral xeral. Faise público o resumo a nivel de capítulos do indicado presuposto, contra o cal poderá interporse directamente recurso contencioso-administrativo no prazo de dous meses e quince días a partir da presente publicación se non se presentasen reclamacións contra a aprobación inicial, ante a Sala do Contencioso-Administrativo do Tribunal Superior de Xustiza de Galicia, sen prexuízo de que se interpoña calquera outro que se estime pertinente. ESTADO DE GASTOS ESTADO DE INGRESOS Publícase igualmente cadro de persoal e a relación de postos de traballo desta Corporación, de acordo co preceptuado no artigo 127 do Real decreto lexislativo 781/1986, do 18 de abril, que se reproduce de seguido: A N E X O PLANTILLA DE PERSOAL ANO 2014 A) POSTOS DE TRABALLO RESERVADOS A FUNCIONARIOS DE CARREIRA B) POSTOS DE TRABALLO SOMETIDOS A LEXISLACION LABORAL Persoal laboral fixo Persoal laboral eventual Moeche, a 28 de xaneiro de 2014. O alcalde Asdo.: Julio López Romeo
04/02/2014 | Administración LocalMunicipal
Teo
Exposición pública de autorización sanitaria Cemiterio de Oza

A fin de completar o expediente de autorización sanitaria para construción de doce panteóns e tres criptas e legalización de seis panteóns máis no cemiterio de Santa Olaia de Oza, promovido por Antonio Servia Eiras, en representación de ARCEBISPADO DE SANTIAGO DE COMPOSTELA, e cumprindo o disposto no artigo 52 do Decreto 134/1998, de 23 de abril, de Policía Sanitaria Mortuoria, exponse ao público polo prazo de QUINCE DÍAS, contados a partir do seguinte á publicación deste anuncio no Boletín Oficial da Provincia. Teo, 22 de xaneiro de 2014 O alcalde Martiño Noriega Sánchez
04/02/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Área de Réxime Interior
Nº Expte.: 492/08. Resolución do 22 de xaneiro de 2014 da Xefatura Territorial da Consellería de Economía e Industria da Coruña, sinalando data para os pagos do prezo xusto por expropiaciónNº Expte.: 492/08. Resolución do 22 de xaneiro de 2014 da Xefatura Territorial da Consellería de Economía e Industria da Coruña, sinalando data para os pagos do prezo xusto por expropiación

Nº EXPTE: 492/08 De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o xoves, 10 de abril de 2014, ás 11:30 horas, para que o pagador da entidade beneficiaria “UNIÓN FENOSA DISTRIBUCIÓN, S. A.”, proceda na oficina da Casa Consistorial de BOIMORTO, aos pagos dos prezo xustos e xuros, por expropiación e imposición de servidumes de paso da liña eléctrica LMTA. CTA. RBTA. BERTOMIL, (expte. nº 492/08), aos interesados propostos como titulares das fincas afectadas, aos que se lles dirixirá notificación individual ao efecto. Esta publicación realízase igualmente aos efectos do artigo 59.4 da Lei 30/1992 do 26 de novembro, de Réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5º da citada Lei de expropiación forzosa. A Coruña, 22 de xaneiro de 2014 A Xefa Territorial, Susana Vázquez Romero D-411A.1
28/02/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. w15.43105. Miguel Ángel Álvarez Aguiño. Concello de Padrón

Miguel Ángel Álvarez Aguiño, con NIF XXXXXXXXX e enderezo na Rúa do Carmen, 59, Padrón, solicita de Augas de Galicia a autorización de obras no concello de Padrón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.43105 As obras solicitadas consisten nun entubado de 20 m de lonxitude aproximadamente, dun regato na parcela con referencia catastral 7717217NH2371N0001PU, arqueta de limpeza, dous estanques, canalización a ceo aberto ata saír da parcela e alpendre de 15x4 m2, na rúa do Carmen, parroquia de Padrón, concello de Padrón (A Coruña). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Padrón ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 12 de febreiro de 2014 O xefe do servizo territorial Ángel Gómez Rey
28/02/2014 | Administración LocalMunicipal
Ames
Anuncio cambio sistema P. B5.01

Por acordo da Xunta de Goberno Local do Concello de Ames de data 5 de decembro de 2013 se procedeu a aprobación inicial do Plan Especial de Reforma Interior da APR “PB5.01 – Conexión Avenida da Mahía – Rúa da Rosaleda” do Plan Xeral de Ordenación Municipal do Concello de Ames, con cambio del sistema de actuación indirecto previsto no PXOM (compensación) polo sistema indirecto de concerto. De acordo co artigo 127.2 da Lei 9/2002, de 30 de decembro, de Ordenación Urbanística e Protección do Medio Rural de Galicia, sométese a información pública o devandito expediente polo prazo de 20 días hábiles, a partir do seguinte a publicación do presente anuncio, na oficina municipal de urbanismo, sita na rúa Alcalde Lorenzo nº 2, 1º, en horario de 9:00 a 14:00 horas, para que poida ser examinado y se poidan presentar cantas alegacións se estimen pertinentes. Ames, 31 de xaneiro de 2014 O Alcalde, Santiago V. Amor Barreiro.
28/02/2014 | Administración LocalMunicipal
Ames
Aprobación inicial de expediente de modificación de orzamento. Crédito extraordinario 1/14

En sesión plenaria celebrada o 30 de xaneiro de 2014 prestouse aprobación inicial ao expediente de modificación do orzamento, Crédito extraordinario 1/14. En cumprimento do establecido nos artigos 177.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais e 38.2 do Real decreto 500/1990, do 20 de abril, polo que se desenvolve o capítulo I do título VI da citada lei, o citado expediente sométese a exposición pública por un período de quince días hábiles, durante o cal os interesados poderán examinalos e presentar ante o Pleno as reclamacións que estimen oportunas, no marco do previsto no artigo 170 da lei. O expediente considerarase definitivamente aprobado se durante o referido prazo non se tiveran presentado reclamacións; a tal efecto, e en aplicación dos principios de eficacia e legalidade previstos no artigo 6.1 da Lei 7/85, do 2 de abril, reguladora das bases do réxime local, e co fin de propiciar a inmediata entrada en vigor do expediente, procédese a publicar neste mesmo acto o seu resumo por capítulos, que é o seguinte: En caso de que se tiveran presentado reclamacións durante o período de exposición pública, o Pleno dispoñerá dun prazo dun mes para resolvelas. Ames, 11 de febreiro de 2014 O alcalde (asinado dixitalmente) Santiago V. Amor Barreiro
28/02/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.43089. Maderas y Leña Arosa, S. L. Concello de Negreira

Maderas y Leña Arosa, S. L., con CIF B70058086 e enderezo no lugar de Guldrís, 44, concello de Santa Comba, solicita de Augas de Galicia a autorización de obras no lugar de Couso, parroquia de Campolongo (Santa Cruz), concello de Negreira (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.43089 As obras solicitadas consisten na construción dunha vía para saca de madeira de 3 m de ancho e 225 m de lonxitude na parcela 766 do polígono 516, situada en zona de policía de leitos do río Donas, no lugar de Couso, parroquia de Campo Longo (Santa Cruz), concello de Negreira (A Coruña). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Negreira ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 12 de febreiro de 2014 O xefe do servizo territorial Ángel Gómez Rey
28/02/2014 | Administración LocalMunicipal
Sada
Secretaría
Nomeamento de persoal eventual

Con data 20 de febreiro de 2014 a alcaldía do Concello de Sada, ditou o Decreto núm.225/2014 que a continuación se transcribe literalmente: Ao abeiro do acordo adoptado polo Pleno do Concello en sesión de 7-7-2011, polo que se mantén o posto de secretario particular do Alcalde, coa retribución de 26.766,46.- euros anuais a percibir en catorce pagas, código 030002 da Relación de Postos de Traballo. Tras a reestruturación levada a cabo no seo do goberno municipal, tendo en conta o disposto no artigo 104 bis da Lei 7/1985, de 2 de abril e que a persoa designada é adecuada para ocupar este posto, en uso das atribucións que me confire o artigo 104.2 da mesma norma, resolvo: 1º.- Nomear a DªLucia Pino De Joz Salmonte, titular do DNI nº XXXXXXXXX, para ocupar o posto de secretaria particular da Alcaldía, correspondente a persoal eventual, cos cometidos inherentes ao posto, dedicación exclusiva e as retribucións aprobadas por acordo plenario de 7-7-2011, quedando sometida ao réxime do persoal funcionario agás no relativo a nomeamento e cesamento e debendo tomar posesión do posto no prazo de 3 días hábiles.2º.- Notificar esta resolución á interesada, comunicala aos efectos procedentes a Intervención e Servizo de Persoal, publicar o nomeamento no Boletín Oficial da Provincia con indicación do seu réxime retributivo e dedicación, e dar conta del ao Pleno na primeira sesión que celebre, segundo o disposto no art.104.3 da Lei 7/1985, de 2 de abril, reguladora das bases de réxime local”. O que se publica para xeral coñecemento. Sada, 20 de febreiro de 2014 O alcalde, Ernesto Anido Varela.
28/02/2014 | Administración LocalMunicipal
Vilasantar
Anuncio de apertura de información pública

Gandeiría Currás SC solicita desta alcaldía licenza municipal para ampliación de explotación en establo de vacún leiteiro, no lugar de Currás, parroquia de Barbeito, deste concello. En cumprimento do disposto no artigo 8.1 do Decreto 133/2008, do 12 de xuño, polo que se regula a avaliación da incidencia ambiental, sométese a información pública por un período de vinte días hábiles co fin de que durante este, que comezará a contar dende do día seguinte ao da inserción do presente edicto no boletín oficial da provincia e no diario oficial de Galicia, poidan examinar o expediente, na secretaría deste concello, as persoas que dalgún xeito se consideren afectadas pola actividade que se pretende instalar e formular por escrito as reclamacións ou observacións que consideren oportunas. Vilasantar, 19 de febreiro de 2014 O alcalde Fernando Pérez Fernández
28/02/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.42901. Comunidad Hereditaria de D. José Estévez Suárez. Concello de Santa Comba

Comunidad Hereditaria de D. José Estévez Suárez, con enderezo na Avenida do Muíño Vello - Milladoiro, Ames, solicita de Augas de Galicia a autorización de obras no lugar de Cícere-Grixoa-Mallón, no concello de Santa Comba (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.42901 As obras solicitadas consisten na derivación dun regato que atravesa as parcelas 279 e 2080 do polígono 503 do Catastro de rústica do concello de Santa Comba (A Coruña) e canalización polas cunetas das pistas que rodean as parcelas mencionadas ata o punto de entrada do regato na parcela 2078 do polígono 503 do Catastro de rústica do concello de Santa Comba (A Coruña). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santa Comba ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 12 de febreiro de 2014 O xefe do servizo territorial Ángel Gómez Rey
28/02/2014 | Administración LocalMunicipal
Ferrol
Facenda e Patrimonio
Alleamento da cota do 15,50% da parcela AC-3 do proxecto de compensación do sector PP-4-R, O Boial

EDICTO ANUNCIO DE LICITACIÓN I.–Entidade adxudicataria. Concello de Ferrol. Área que tramita o expediente: Facenda e Patrimonio. II.–Obxecto do contrato. Alleamento da cota do 15,50% da parcela AC-3 do proxecto de compensación do sector PP-4-R, O Boial. Número de expediente: 268/2013. III.–Tramitación procedemento informe de adxudicación. Tramitación ordinaria. Procedemento aberto con único criterio de valoración. IV.–Importe de licitación: 157.201,01 €. V.–Garantía provisional. Establécese unha garantía provisional por importe de 39.300 €. VI.–Criterio de valoración. Un único criterio de valoración: mellor oferta económica. Non se admiten proposicións económicas por debaixo do importe de licitación. VII.–Obtención da documentación e información. Área: Facenda e Patrimonio. Tlfno.981 944 042; e-mail: Facenda@ferrol. es ou patrimonio@ferrol. es Perfil do contratante: www.ferrol.es A data límite para a obtención dos documentos e información será o día que remate o prazo para a presentación de ofertas. VIII.–Presentación de ofertas. Data límite: 15 días naturais, contados dende o día seguinte á publicación do anuncio de licitación no BOP. Documentación: a sinalada na cláusula oitava do prego administrativo. Lugar de presentación: Rexistro Xeral do Concello de Ferrol (de 9.00 a 14.00 horas, de luns a venres; de 9.00 a 13.00 horas os sábados e días non laborais para o persoal do Concello). Enderezo: praza de Armas, s/n. CP 15402. IX.–Apertura de ofertas. No lugar data e hora que se sinale no perfil do contratante. Ferrol, 12 de febreiro de 2014. O alcalde José Manuel Rey Varela
28/02/2014 | Administración LocalMunicipal
Ames
Licitación do servizo de asesoramento e mediación de seguros do Concello de Ames

a) Organismo: Concello de Ames b) Dependencia que tramita o expediente: servizo de contratación É a contratación do servizo De asesoramento e mediación de seguros no Concello de Ames. División por lotes e número: Non Lugar de execución: Concello de Ames. Prazo de execución: A duración inicial do contrato é de 2 anos a partir do día seguinte ó da notificación da adxudicación definitiva do mesmo, susceptible de ser prorrogado anualmente por outros dous mais, ata un máximo de 4 anos (incluído periodo inicial e prorroga) de conformidade co estipulado no artigo 303 do TRLCSP. A duración do contrato é única, sen prexuízo de eventuais causas de resolución ou rescisión que legalmente poidan concurrir ou das prórrogas que se poidan acordar. a) Tramitación: ordinaria b) Procedemento: aberto. c) Forma: varios criterios de adxudicación.4.- Orzamento: De acordo co establecido nos pregos de contratación 5.- Garantía provisional: Non se esixe 1. Entidade: Concello de Ames.2. Domicilio: praza do Concello s/n- Bertamiráns 3. Localidade e código postal: Ames ( A Coruña) 15.220 4. Teléfono: 981 883002 5. Telefax: 981 884929 6. Data límite de obtención de documentos e información: ata á data de finalización de presentación de proposicións. Presentación de ofertas: Os licitadores poderán presentar as proposicións no rexistro xeral do Concello de Ames, ata as 14:00 horas no prazo de 15 días naturais contados a partir do día seguinte a publicación do anuncio de licitación no Boletín Oficial da Provincia. a) Documentación a presentar: A sinalada no prego de cláusulas administrativas particulares. b) Lugar de presentación: Rexistro do Concello de Ames. Entidade: Concello de Ames Domicilio: Praza do Concello s/n-Bertamiráns. Localidade e código postal: Ames (A Coruña) 15.220 c) Admisión de variantes (concurso): non se admiten. · Entidade: Concello. · Domicilio: Praza do Concello s/n – Bertamiráns · Localidade: Ames. · Data e hora: Indicarase cunha antelación mínima de 2 días hábiles no perfil do contratante e no taboleiro de anuncios do Concello.9.- Gasto de anuncios. O adxudicatario estará obrigado a pagar todos os gastos de publicación de anuncios de licitación, de ser o caso, e doutros que se puidesen insertar por causa do obxecto do contrato ou en cumprimento da lexislación vixente.10.- Portal informático ou páxina web onde figuren as informacións relativas á convocatoria ou onde se poden obter os pregos: www.concellodeames.org. (perfil do contratante) Ames a 12 de febreiro de 2014, O alcalde Santiago V. Amor Barreiro
28/02/2014 | Administración LocalMunicipal
Ames
Edicto non notificados.3110/2013. Amalia Rodríguez

De conformidade co disposto no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal dúas veces, emprázase aos interesados que se sinalan no anexo para notificárselles a comparecencia. A comparecencia deberá efectuarse no prazo de dez días contados desde o seguinte ao da publicación deste anuncio nas oficinas dos servizos de urbanismo do Concello de Ames, situadas na rúa Alcalde Lorenzo, nº 2, 1º, Bertamiráns, das 9.00 ás 14.00 horas, de luns a venres. Unha vez transcorrido o dito prazo sen efectuarse a comparecencia, a notificación entenderase producida dende o día seguinte. Ames, 18 de febreiro de 2014 O alcalde Santiago V. Amor Barreiro Expediente: Decreto 3110/2013 Interesado: AMALIA RODRÍGUEZ CASTRO Acto notificado: Orde de execución por seguridade, salubridade e ornato público.
28/02/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.43336. Outeiro Frades, SAT. Concello de Frades

Outeiro Frades, SAT, con CIF V15583859 e enderezo no lugar de Outeiro, 1 - Papucín, concello de Frades (A Coruña), solicita de Augas de Galicia a autorización de obras na parroquia de Papucín (Santa María), concello de Frades (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.43336 As obras solicitadas consisten na drenaxe de terreos no lugar do Brañón, parroquia de Papucín, no concello de Frades (A Coruña). As obras afectan ás parcelas 402, 401, 400, 183, 399, 398 e 397 do polígono 504 e consisten na apertura de varias gavias de 0,5 m de anchura e 1,5 m de profundidade, que serán posteriormente enchidas con pedras ata unha altura de 0,5 m e coa terra excavada previamente no resto da altura. As augas recollidas polas gabias filtrantes serán conducidas ata o río que circula pola parte leste das parcelas. No traxecto da gabia principal farase unha nivelación coa terra sobrante existente na zona sen variar o relevo da finca. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Frades ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 12 de febreiro de 2014 O xefe do servizo territorial Ángel Gómez Rey
28/02/2014 | Administración LocalMunicipal
Ares
Edicto de información pública. Corrección de erro material advertido na publicación da aprobación definitiva do expediente de modificación de créditos 4/2013

EDICTO DE INFORMACIÓN PÚBLICA CORRECCIÓN DE ERRO MATERIAL ADVERTIDO NA PUBLICACIÓN DA APROBACIÓN DEFINITIVA DO EXPEDIENTE DE MODIFICACIÓN DE CRÉDITOS 4/2013 Advertido erro material na publicación da corrección de erro relativa á aprobación definitiva do expediente de modificación de créditos n.º 4, BOP 35, do 20/02/2014, expediente aprobado inicialmente na sesión plenaria ordinaria do día 12/09/2013, sometido a información pública no B. O. P.178, do 18/09/2013, polo prazo de quince días, sen terse producido alegacións, quedando éste definitivamente aprobado, e na súa virtude, procédese á publicación do resumo do estado de gastos e ingresos do orzamento, debidamente correxido: ESTADO DE GASTOS A) Operacións correntes B) Operacións de capital ESTADO DE INGRESOS A) Operacións correntes B) Operacións de capital Ares, a vinte de febreiro do 2014. O alcalde-presidente Asdo.: D. Julio Ignacio Iglesias Redondo
28/02/2014 | Administración LocalMunicipal
Ames
Anuncio do departamento de Educación e Servizos Complementarios polo que se empraza aos/ás interesados/ás para ser notificados por comparecencia. Requirimentos de documentación

Unha vez intentada infrutuosamente por parte desta Administración a notificación domiciliaria prevista no artigo 58 da Lei 30/1992, de 26 de novembro, de réxime xurídico das administracións públicas e do procedemento administrativo común, ás persoas que a continuación se relacionan, sen que se puidese realizar, de conformidade co establecido nos artigos 59 e 61 da Lei 30/1992, emprázase ás/ós interesadas/os que se indican a continuación para que comparezan, no prazo de 10 días, para o coñecemento do contido íntegro do acordo e constancia de tal coñecemento. Unha vez transcorrido o dito prazo sen efectuarse a comparecencia, a notificación entenderase producida desde o día seguinte. - Santiago Fabian Arenas Balfego - Johnny Alejandro Sei Llaona - Bernardo Andres Miroslawa Craqui Boehm de documentación para a resolución das revisións de bonificación de taxas para os servizos complementarios de educación presentadas durante o ano 2013. Departamento de Servizos Complementarios de Educación do Concello de Ames (Pazo da Peregrina). O que se publica para coñecemento das/os interesadas/os. Ames, 12 febreiro de 2014 O alcalde Santiago V. Amor Barreiro.
28/02/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.28551. Juan José Valiño Fisteus. Concello de Melide

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 17 de febreiro de 2014 e como resultado do expediente incoado ó efecto, outorgóuselle a Juan José Valiño Fisteus, unha concesión de 1.419,12 m3 anuais de auga procedente dun pozo situado no lugar de Rañado, na parroquia de Santa María de Melide, no concello de Melide (A Coruña), con destino a rega. Número Expte.: DH. A15.28551 Santiago de Compostela, 17 de febreiro de 2014 A xefa do Servizo de Tramitación Técnico-Administrativa do Dominio Público Hidráulico Allah Mirian Pino Cebollada Llari
28/02/2014 | Administración LocalMunicipal
Ames
Anuncio do departamento de Educación e Servizos Complementarios polo que se empraza aos/ás interesados/ás para ser notificados por comparecencia. Resolucións solicitudes de bonificación de taxas

Unha vez intentada infrutuosamente por parte desta Administración a notificación domiciliaria prevista no artigo 58 da Lei 30/1992, de 26 de novembro, de réxime xurídico das administracións públicas e do procedemento administrativo común, ás persoas que a continuación se relacionan, sen que se puidese realizar, de conformidade co establecido nos artigos 59 e 61 da Lei 30/1992, emprázase ás/ós interesadas/os que se indican a continuación para que comparezan, no prazo de 10 días, para o coñecemento do contido íntegro do acordo e constancia de tal coñecemento. Unha vez transcorrido o dito prazo sen efectuarse a comparecencia, a notificación entenderase producida desde o día seguinte. - Alejandro Isidro Petrina Etxegia Bollmann - Jon Alexander Ullastres Cumplido - Silverio Del Poyo Pavliuk Resolucións solicitudes de bonificación de taxas para os servizos complementarios de educación. Decreto 2.826/2013, 2.903/2013 e 3.035/2013. Departamento de Servizos Complementarios de Educación do Concello de Ames (Pazo da Peregrina). O que se publica para coñecemento das/os interesadas/os Ames, 12 febreiro de 2014 O alcalde Santiago V. Amor Barreiro.
28/02/2014 | Administración LocalMunicipal
Ames
Edicto non notificados Aurea Arufe. Dec.2765/2013

De conformidade co disposto no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal dúas veces, emprázase aos interesados que se sinalan no anexo para notificárselles a comparecencia. A comparecencia deberá efectuarse no prazo de dez días contados desde o seguinte ao da publicación deste anuncio nas oficinas dos servizos de urbanismo do Concello de Ames, situadas na rúa Alcalde Lorenzo, nº 2, 1º, Bertamiráns, das 9.00 ás 14.00 horas, de luns a venres. Unha vez transcorrido o dito prazo sen efectuarse a comparecencia, a notificación entenderase producida dende o día seguinte. Ames, 18 de febreiro de 2014 O alcalde Santiago V. Amor Barreiro Expediente: Decreto 2765/2013 Interesado: ÁUREA ARUFE PENSADO Acto notificado: Orde de execución por seguridade, salubridade e ornato público.
28/02/2014 | Administración LocalMunicipal
Santiago de Compostela
Promoción Económica, Emprego e Comercio
Modificación das bases reguladoras da convocatoria de subvencións para reforma de locais de negocio e implantación de tecnoloxías da información e a comunicación (TICs ) dentro do proxecto Urbana Santiago Norte, cofinanciado con fondos Feder

A Xunta de Goberno da cidade de Santiago de Compostela, na sesión ordinaria que tivo lugar o día 20 de febreiro de 2014, adoptou o seguinte acordo: NÚMERO 38.–PROPOSTA DA CONCELLEIRA DELEGADA DE ECONOMÍA, COMERCIO, EMPREGO, TURISMO E MERCADOS RELATIVA Á MODIFICACIÓN DAS BASES REGULADORAS DA CONVOCATORIA DE SUBVENCIÓNS PARA REFORMA DE LOCAIS DE NEGOCIO E IMPLANTACIÓN DE TECNOLOXÍAS DA INFORMACIÓN E A COMUNICACIÓN (TICS) DENTRO DO PROXECTO URBANA SANTIAGO NORTE. Consonte coa proposta da concelleira delegada de Economía, Comercio, Emprego, Turismo e Mercados, de data 12.02.2014, que conta co intervido e conforme do interventor xeral, e á vista do informe da técnica responsable de Comercio da mesma data, a Xunta de Goberno da cidade de Santiago de Compostela acorda aprobar a modificación das bases, que se indican de seguido, reguladoras da convocatoria de subvencións para reforma de locais de negocio e implantación de tecnoloxías da información e a comunicación (TICS) dentro do proxecto Urbana Santiago Norte cofinanciado pola UE a través dos fondos Feder, Bases que se modifican: Base 12. –Engádese un último parágrafo do seguinte teor literal: “A axuda minorarase proporcionalmente se o importe xustificado fora inferior ao sinalado na resolución de concesión e sempre que estea garantida a consecución do obxecto da subvención. Entenderase cumprida a finalidade e obxecto da subvención pola xustificación de alomenos o 70% do investimento a xustificar.” Base 8. –“Prazo de presentación de solicitudes” que pasa a ter o seguinte contido: “O prazo xeral de presentación de solicitudes finaliza o 15 de marzo de 2014”. Este acordo publicarase no Boletín Oficial da Provincia. A CONCELLEIRA SECRETARIA DA XUNTA DE GOBERNO DA CIDADE DE SANTIAGO DE COMPOSTELA Asdo.: María Castelao Torres